https://www.ekapija.com/logo/98263_logo.gif

BOSNA I HERCEGOVINA

FEDERACIJA BOSNE I HERCEGOVINE

BOSANSKO-PODRINJSKI KANTON GORAŽDE

Kantonalna uprava civilne zaštite

**KANTONALNI OPERATIVNI CENTAR**

Broj:17-40-1-205/22

Goražde, 27.07.2022.godine.

Na osnovu člana 152. Zakona o zaštiti i spašavanju ljudi i materijalnih dobara od prirodnih i drugih nesreća ("Službene novine Federacije Bosne i Hercegovine", broj: 39/03, 22/06 i 43/10), a u vezi sa čl. 12. i 14. Pravilnika o organizovanju i funkcionisanju operativnih centara civilne zaštite ("Službene novine Federacije Bosne i Hercegovine", broj 09/19), dostavljamo Vam:

**R E D O V N I I Z V J E Š T A J**

Na osnovu prikupljenih informacija iz osmatračke mreže sa područja BPK-a Goražde, u posljednja 24 sata na području BPK-a Goražde zabilježeno je slijedeće:

**Dana 26.07.2022. godine** pripadnici Profesionalne vatrogasne jedinice su dobili dojavu o pojavi požara na niskom rastinju i šumi u ulici Meha Drljevića. Odmah po dojavi u 16:15 sati dva vozila i šest vatrogasca izlaze na lice mjesta provode akciju gašenja požara i istu završavaju u 17:45 sati. U akciji gašenja učestvovala i tri građana.

Druge pojave opasnosti od prirodnih i drugih nesreća koje bi ugrožavale ljude i materijalna dobra nisu zabilježene.

Prema informaciji dobijenoj od Urgentnog centra Kantonalne bolnice Goražde, u posljednja 24 sata u Urgentnom centru obavljeno je 45 pregleda. Tri osobe su zadržane u Kantonalnoj bolnici Goražde radi liječenja.

Nisu zabilježene pojave novih, niti aktiviranja postojećih klizišta.

Kada je riječ o vodosnadbjevanju na području BPK Goražde snadbjevanje vodom u posljednja 24 sata je bilo uredno, izuzev uobičajnih problema u pojedinim dijelovima Grada Goražda.

Vodostaji svih vodotokova na području BPK Goražde su stabilni.

Prema informaciji Elektrodistribucije-poslovna jedinica Goražde u posljednja 24 sata došlo je do prekida u snadbjevanju električnom energijom u naseljima koja se nalaze na desnoj obali rijeke Drine, usljed grmljavine, u periodu od 18.11 sati do 18.40.sati.

Prema informaciji iz Direkcije za ceste BPK-a Goražde putni pravci R-448 i R-448A su prohodni i saobraćaj se odvija bez problema.

**DNEVNI IZVJEŠTAJ**

o epidemiološkoj situaciji u vezi COVID-19 na području BPK Goražde

Izvještaj za dan: 26.07.2022.godine

* Zaključno sa 26.07. pod zdravstvenim nadzorom su 72 osobe sa područja BPK.
* Dana 26.07. uzorkovan je materijal kod 21 osobe za testiranje na COVID-19. 14 Dom zdravlja Goražde, 6 Kantonalna bolnica 1 Eurofarm.
* Završena su testiranja i prema rezultatima 10 osoba je pozitivno na COVID- 19 iz Goražda.
* U protekla 24 h oporavljeno je 6 osoba.
* Zaključno sa 26.07. na području BPK je **47**  aktivno zaraženih osoba koronavirusom (COVID-19), oporavljeno je ukupno 3977osoba, a 127 osoba je preminulo (115 iz Goražda , 8 iz Ustikoline , 4 iz Prače).

**DOSTAVLJENO : DEŽURNI OPERATIVAC:**

1. Premijerki Vlade BPK Goražde, *Edin Hodžić*

2. Direktoru KUCZ BPK Goražde*,*

3. Služba civilne zaštite Grada Goražda,

4. Služba civilne zaštite Općine Pale FBiH,

5. Služba civilne zaštite Općine Foča FBiH i

6. a/a.-